**U Z N E S E N I E**

**zo zasadnutia Obecného zastupiteľstva konaného dňa 30. 9. 2015**

**Obecné zastupiteľstvo v Šarišskej Porube**

1. ***berie na vedomie***

* určenie zapisovateľa P. Cinu a overovateľov zápisnice: Ľ. Beňová a I. Gaľová,
* kontrolu prijatých uznesení z minulého zasadnutia OZ,
* informáciu o aktuálnom stave rozšírenia stravovania aj pre zamestnancov obce v školskej jedálni MŠ ,
* informáciu o príprave Plánu hospodárskeho a sociálneho rozvoja (PHSR) obce,
* návrh Rámcovej mandátnej zmluvy medzi Interprofis, s.r.o. Prešov a našou obcou vo veci prípravy projektov z PHSR,
* zmluvu o údržbe a servise multifunkčného zariadenia v ZŠ,
* zmluvu o uzavretí budúcej zmluvy s Natur Pack, s.r.o, o zabezpečení systému združeného nakladania s odpadmi z obalov,
* informáciu o schválených projektoch pre obec,
* skončenie pracovného pomeru H. Martonovej dohodou k 30. 9. 2015,
* uzatvorenie pracovnej zmluvy na post administratívnej pracovníčky OcÚ so S. Semančíkovou na 1 rok so skúšobnou dobou 3 mesiace od 1. 10. 2015,
* uzatvorenie dohody s M. Plančárovou na výkon činnosti koordinátora AČ,,
* informáciu o možnostiach prípravy projektov z Programu rozvoja vidieka (PRV) na roky 2015-2020,
* stanovisko kontrolórky obce k hospodáreniu za mesiace 1 – 6/2015.

1. ***schvaľuje***

**uznesením č. 22/2015**

* program zasadnutia OZ

**uznesením č. 23/2015**

* podpis Zmluvy o dielo medzi OcÚ a Potraviny Poliaková, ktorej predmetom je výroba potravinových balíčkov pre žiakov ZŠ zo znevýhodneného sociálneho prostredia

**uznesením č. 24/2015**

* projekt Kompostovisko – I. etapa za zmarenú investíciu

1. ***ukladá starostovi***

* zabezpečiť zverejnenie všetkých uznesení a zápisníc zo zasadnutí OZ od začiatku volebného obdobia na obecnej internetovej stránke,
* upraviť osobné príplatky upratovačiek v MŠ a ZŠ v zmysle dohody v OZ,
* urýchlene dokončiť realizáciu rozšírenia kapacity kuchyne v školskej jedálni MŠ,
* vypísať konkurz na nového asistenta učiteľa pre rómskych žiakov v miestnej ZŠ,
* zabezpečiť na ÚVZ vybavenie tzv. hygienického minima pre p. Ďuranovú na výdaj potravinových balíčkov žiakom ZŠ,
* urýchlene pripraviť návrh Zmluvy o dielo na výstavbu zvonice medzi obcou a dodávateľom stavby pri akceptovaní našich požiadaviek v oblasti ceny dodávky,
* zabezpečiť autobus pre dopravu dievčat z DHZ na celoslovenskú súťaž,
* zabezpečiť splnenie požiadaviek ZŠ a MŠ vo veci ich materiálového vybavenia (skrinka, žalúzie, prípojka internetu),
* zabezpečiť v spolupráci s poslancami každoročné stretnutie dôchodcov obce,
* upozorniť zástupcov veriacich rímsko-katolíckej cirkvi na nepovolené zásahy v obecnom Dome smútku,
* obnoviť zničený prevádzkový predpis na vstupnej bránke multifunkčného ihriska,
* pokračovať v riešení problematiky vlastníkov pozemkov pri hranici s obcou Lipníky.

***ukladá poslancom***

* predložiť do budúceho týždňa svoje podnety na doplnenie PHSR, príp. požiadavky na zmenu územného plánu obce,
* preštudovať podmienky Zmluvy o údržbe a servise multifunkčného zariadenia v ZŠ, Zmluvy o uzavretí budúcej zmluvy s Natur Pack, s.r.o, o zabezpečení systému združeného nakladania s odpadmi z obalov a návrh Rámcovej mandátnej zmluvy medzi Interprofis, s.r.o. Prešov a obcou Šarišská Poruba o spolupráci pri tvorbe a realizácii PHSR obce za účelom ich podpísania.

***Milan Kaňuch***

*starosta obce*

V Šar. Porube, 30. 9. 2015